**37-сабақ**

Бүгін біз саяхат туралы сөйлесеміз және қазақ тіліндегі шақтарды қайталаймыз. Ендеше бастайық!

**1-тапсырма. Достар, мына сөздерді менімен бірге қайталаңыздар.**

Билет, ұшақ, әуежай, қонақүй, ағылшынша сөйлеу, құжаттар, заттар, қажет, жоспарлау, жүк.

**2-тапсырма. Ал енді жаңа сөздерді жаттайық.**

|  |  |  |
| --- | --- | --- |
|  |  |  |
| ұшақ | билет | қонақүй |
|  |  |  |
| әуежай | жүк | құжаттар |

**3-тапсырма. Аудиомәтінді мұқият тыңдаңыз және қарамен берілген сөздерге назар аударыңыз.**

|  |  |
| --- | --- |
| * Сәлеметсіз бе! * Сәлеметсіз бе! Билет алайын деп едім. * **Құжаттарыңызды беріңіз**. * Жақсы, мінекей. * **Жүгіңіз бар ма**? * Жоқ. * Ааа, жақсы. * **Билетіңізді алыңыз**. * Рақмет! |  |

**Грамматика**

Қазақ тілінде келер, осы және өткен шақ формаларын еске түсірейік. Сөйлемдерде назар аударыңыз.

|  |  |
| --- | --- |
| **Келер шақ** | **Мен ертең театрға барамын/бармаймын.** |
| **Осы шақ** | Мен театрға жиі барамын/бармаймын. |
| **Нақ осы шақ** | Мен театрға барып жүрмін/жүрген жоқпын. |
| **Өткен шақ** | Мен театрға бардым/барған жоқпын. |

**4-тапсырма. Ал енді етістіктерді түрлі шақта айтып көріңіздер**.

|  |  |  |  |
| --- | --- | --- | --- |
| кино көру | билет сатып алу | әуежайға келу | ұшаққа отыру |
| театрға бару | сурет салу | кітап оқу | демалу |

**5-тапсырма. Аудиомәтінді тыңдаңыз және сол бойынша берілген сұрақтарға жауап беріңіз.**

* Алло, Айжан қайдасың?
* Мен әуежайға келе жатырмын. Сен ше, Райхан?
* Мен келдім, жүк өткізіп жатырмын. Сенде жүк бар ма?
* Жоқ, менде қолжүгі.
* Ааа, жарайды. Неше минутта боласың?
* Аз қалды, 10-15 минут.
* Тіркеу 20 минуттан кейін аяқталады.
* Мен онлайн тіркеліп жатырмын қазір.
* А, жақсы. Кездескенше! Мен іште боламын.
* Жақсы.

**Олар қайда?**

**Кім жүк өткізіп жатыр?**

**Кім онлайн тіркеліп жатыр**?

**6-тапсырма. Ал енді достар, қазақ тілінде жолаушыға сәттілік тілейтін сөз тіркестері бар. Жазып алыңыздар.**

Жолың(ыңыз) болсын! Сәт сапар! Ақ жол!